text: Tidligere direktør i Tønder Bank får bøde på 25.000 kr.
  03 december 2015 kl. 11.36
  Den tidligere direktør for krakkede Tønder Bank, Mogens Mortensen, er idømt en bøde på 25.000 kroner.
  Retten i Sønderborg har torsdag kendt Mogens Mortensen skyldig i anklagerne forsømmelser i forbindelse med bankens engagementer i Letland og tildelt ham en bøde på 25.000 kr., skriver JydskeVestkysten.
  Retssagen mod Mogens Mortensen har stået på i fem retsdage. Ud over sagens hovedperson har syv vidner været indkaldt til at afgive forklaring. Tre af disse, tidligere bestyrelsesformand Carsten Dinsen Andersen og næstformand Birgit Thye-Petersen samt bankens revisor, blev fritaget for vidnepligten, idet der er rejst en erstatningssag imod dem samt flere andre personer på i alt 180 millioner kroner.
  Vi opdaterer artiklen.
  